
	TECHNINĖ SPECIFIKACIJA
SIURBLINIŲ, NAFTOS GAUDYKLIŲ BEI PANAŠIŲ ĮRENGIMŲ VALSTYBINĖS REIKŠMĖS KELIUOSE BŪSENOS STEBĖJIMO SISTEMŲ MONTAVIMO IR INTEGRAVIMO PASLAUGOS




	[bookmark: _Hlk80274242]Sąvokos ir sutrumpinimai


1.1. Via Lietuva arba Užsakovas – akcinė bendrovė „Via Lietuva“.
1.2. Tiekėjas – Paslaugos teikėjas, prekių tiekėjas, subjektas, su kuriuo Via Lietuva sudarė šio viešojo pirkimo sutartį.
1.3. Paslaugos – sąvoka atitinkanti Paslaugas taip kaip apibrėžta techninėje specifikacijoje.
1.4. Prekės - sąvoka atitinkanti Prekes taip kaip apibrėžta techninėje specifikacijoje.
1.5. Pagalbos tarnyba – vieno langelio principu veikianti centralizuota Pagalbos (kreipinių dėl programinės ir techninės įrangos aptarnavimo, darbo sutrikimų, klausimais registravimo, administravimo ir kontrolės bei problemų sprendimo) tarnyba, kuri su kreipiniais susijusios informacijos registravimui, saugojimui ir pateikimui naudoja tam pritaikytą programinę įrangą. Via Lietuva esant poreikiui Tiekėjui pateiks naudojimosi Pagalbos tarnyba instrukciją (toliau – Instrukcija), kuria Tiekėjas privalo vadovautis. Sutarties galiojimo laikotarpiu Instrukcija gali būti atnaujinama bei koreguojama. Tokiu atveju, Instrukcija bus pakartotinai pateikta Tiekėjui el. paštu
1.6. TS – techninė specifikacija.
	Pirkimo objektas ir apimtys


1.1. Pirkimo pavadinimas: Siurblinių, naftos gaudyklių bei panašių įrengimų valstybinės reikšmės keliuose būsenos stebėjimo sistemų montavimo ir integravimo paslaugos (toliau tekste prekės su paslaugomis).
1.2. Pirkimo tikslas: integruoti Via Lietuvos eksploatuojamas siurblines, naftos surinktuvus bei panašaus pobūdžio įrenginius į Via Lietuva stebėjimo sistemą, siekiant užtikrinti nuotolinį įrenginių parametrų ir veikimo stebėjimą.
1.3. Šiame pirkime yra naudojama fiksuotų įkainių kainodara, yra perkami fiksuoti įkainiai Paslaugų, nurodytų  4.6 p. įkainių lentelėje. Tiekėjas savo pasiūlyme nurodo vieno vieneto įkainį pagal 4.6 p. lentelę, o Užsakovas Sutarties vykdymo metu teiks užsakymus bei įsigys Paslaugas pagal šiuos įkainius. Kiekviename užsakyme bus nurodyta vieta ir įrenginys, kurį reikia integruoti į stebėjimo sistemą. Užsakymų teikimo tvarka nustatyta Sutartyje. Užsakymai įrangos diegimui ir integracijai bus pradėti teikti po 4.6 p. lentelės eil. Nr. 1 paslaugos suteikimo (t. y. Tiekėjas jau bus įdiegęs ir paruošęs naudoti programinę įrangą, į kurią bus integruojami 4 skyriuje nurodyti įrenginiai).
1.4. TS priedas Nr. 1 „Preliminarus esamų įrenginių sąrašas“ suteikiantis potencialiam tiekėjui informacijos apie planuojamas Sutarties vykdymo apimtis. Sąrašas yra tik orientacinis ir gali kisti Sutarties vykdymo laikotarpiu, o užsakymai integruoti papildomus įrenginius gali būti teikiami ne tik sąraše nurodytiems įrenginiams.
	[bookmark: _Ref116391371]Bendrieji reikalavimai


Visi TS nustatyti reikalavimai turi būti laikomi minimaliais reikalavimais. Ten, kur yra nurodytos tikslios reikšmės, turi būti laikoma, kad tai yra minimalios reikšmės (arba maksimalios reikšmės, priklausomai nuo konteksto – siūloma įranga turi atitikti reikalaujamą reikšmę arba būti geresnė). Jeigu tam tikro lygio įrangos neįmanoma pateikti, turi būti siūloma aukštesnio lygio įranga.
Jeigu TS, apibūdinant pirkimo objektą, nurodytas konkretus modelis ar tiekimo šaltinis, konkretus procesas, būdingas konkretaus gamintojo įrangai, nurodytas konkretus prekių ženklas, patentas, standartas, tipai, konkreti kilmė ar gamyba, Tiekėjas gali siūlyti lygiaverčius modelius, šaltinius, procesus, tipus, standartus, patentus, prekės ženklus. Lygiavertiškumo įrodymas yra Tiekėjo pareiga.
Tiekėjas prisiima visą atsakomybę, kad Paslaugas teiks kvalifikuoti specialistai, turintys atitinkamą patirtį, bus laikomasi taikomų teisės aktų, standartų ir gamintojo nustatytų reikalavimų bei bus užtikrintas saugus tolesnis įrenginių eksploatavimas.
[bookmark: _Ref119324139]Tiekėjas į savo pasiūlymą turi įtraukti visą aparatinę ir programinę įrangą, medžiagas ir kitas paslaugas, reikalingas šioje specifikacijoje nurodytiems reikalavimams įvykdyti. Tiekėjo pasiūlyme turi būti įvertintos išlaidos susijusios ir su kitais, pirkimo dokumentuose nepaminėtais darbais, paslaugomis ar medžiagomis, jei jie yra savaime suprantami kaip būtini Paslaugoms teikti bei pilnam sumontuotos įrangos veikimui užtikrinti, pvz. stulpų ir jų pamatų įrengimas, įrangos spintų, skydų  sumontavimas, kabelių perjungimas, perkomutavimas, signalo keitiklių, maitinimo šaltinių įrengimas ir pan.
Tiekėjas užtikrina, kad gamintojas nėra paskelbęs žinios apie siūlomos įrangos gamybos arba tobulinimo nutraukimą (angl. end of life time ar Discontinued).
Visi komponentai ir įranga, kurią reikia sumontuoti ar įdiegti teikiant Paslaugas, privalo būti industrinio tipo ir tinkama naudoti atitinkamos drėgmės bei lauko temperatūros sąlygomis.
Tiekėjo teikiama dokumentacija:
Tiekėjas turi parengti Užsakovui kiekvieno objekto projektinę dokumentaciją (projektą): įrenginių planinė padėtis, principinė schema, įrenginių pajungimo schemos, jeigu įrengiama saulės elektrinė: stulpo vieta, kabelių paklojimo vieta. Kai taikoma – potencialiai sprogių zonų klasifikavimo dokumentacija ir įrangos atitiktį nustatytoms zonoms pagrindžiantys dokumentai.
Išpildomoji dokumentacija, programinė įranga reikalinga įrenginių konfigūravimui, prisijungimo slaptažodžiai ir pan.
Vartotojo vadovą (įrenginių naudojimo instrukcijos, techninio aptarnavimo reikalavimai) lietuvių ar anglų kalba.
Jeigu Tiekėjo įdiegtiems įrenginiams reikalinga specifinė priežiūra: techninio aptarnavimo procedūrų atlikimo detalios instrukcijos, procedūrų atlikimui reikalingos techninės, programinės įrangos ir įrankių sąrašas turi būti pateiktas lietuvių kalba pirmam tokio tipo įrenginio užsakymui. Jeigu kitais užsakymais bus įdiegta visiškai vienoda įranga, Tiekėjas gali nurodyti vadovautis iki tol teikta medžiaga.
Visos perkamos įrangos naudojimas neturi būti apribotas licenciniais reikalavimais arba, jei Tiekėjo diegiama programinė įranga reikalauja licencijų, jos turi būti neriboto galiojimo (arba galiotų ne trumpiau kaip ši sutartis ir šios sutarties garantijos laikotarpis) ir nereikalauti iš Via Lietuva įsigyti papildomų licencijų (ar kitaip investuoti) įrangos veikimui ir stebėjimui užtikrinti iki garantinio laikotarpio pabaigos. Visos reikalingos licencinės įrangos kaštai turi būti įvertinti konkursiniame pasiūlyme. Visos reikalingos licencijos turi būti įgyjamos Via Lietuva vardu. Licencijų turi pakakti visiems TS nustatytiems reikalavimams įgyvendinti. Mažiausias reikalaujamas licencijų skaičius turi būti ne mažiau nei 2 kartus didesnis nei Priede Nr. 1 nurodytam įrenginių bei visų jų jutiklių pilnam integravimui pagal šios TS reikalavimus. Jeigu diegiamos programinės įrangos licencijos yra prenumeratos tipo (angl. Subscription based), Tiekėjas tai įsivertinęs 4.6 p. lentelės eil. Nr. 1 aprašytu įkainiu,  turės padengti visas prenumeratos išlaidas iki šios sutarties garantinio laikotarpio pabaigos.
Diegiamos įrangos atitikimas TS nurodytiems reikalavimams bus tikrinamas Sutarties vykdymo metu. Tiekėjui nėra privaloma kartu su pasiūlymu pateikti siūlomos įrangos aprašymus, įrodančius atitikimą keliamiems reikalavimams.
[bookmark: _Ref174193775]Garantinis laikotarpis skaičiuojamas nuo priėmimo–perdavimo akto pasirašymo dienos. Garantiniu laikotarpiu Tiekėjas privalo atlikti garantinio aptarnavimo paslaugas savo lėšomis, įskaitant transportavimo, vykimo į vietą, gedimo nustatymo ir panašaus pobūdžio išlaidas. Garantiniai sutrikimai bei gedimai registruojami Užsakovo pagalbos tarnyboje. Tiekėjas pateikia el. pašto adresą bei vartotojo duomenis, kuriuo bus gaunami pranešimai iš pagalbos tarnybos apie registruotą garantinį sutrikimą.
[bookmark: _Ref241744818]Paslaugos turi būti teikiamos vadovaujantis galiojančiais teisės aktais ir dokumentais, reglamentuojančiais darbus valstybinės reikšmės keliuose, galiojančiais standartais, statybos taisyklėmis, elektros įrenginių įrengimo bendrosiomis taisyklėmis, gamintojo instrukcijomis, kitais teisės aktais ir dokumentais reglamentuojančiais elektros įrenginių  įrengimą. Kai įranga projektuojama ar įrengiama potencialiai sprogioje aplinkoje, papildomai turi būti vadovaujamasi Darbuotojų, dirbančių potencialiai sprogioje aplinkoje, saugos nuostatais, Įrangos ir apsaugos sistemų, naudojamų potencialiai sprogioje aplinkoje, techniniu reglamentu, patvirtintu Lietuvos Respublikos ūkio ministro 1999 m. gruodžio 27 d. įsakymu Nr. 432, bei aktualios redakcijos LST EN IEC 60079 serijos standartais, įskaitant LST EN IEC 60079-10-1 ir LST EN IEC 60079-14. Jeigu paslaugoms teikti reikalinga riboti eismą, prieš tai Tiekėjas privalo gauti leidimą vykdyti darbus kelyje. Darbo vietų aptvėrimui kelyje turi būti taikomos standartinės schemos, numatytos Automobilių kelių darbo vietų aptvėrimo ir eismo reguliavimo taisyklėse T DVAER 12. Tiekėjas apie eismo ribojimus privalo informuoti Via Lietuva klientų aptarnavimo centrą el. paštu vieną dieną prieš darbų pradžią. Atliekant darbus kelyje eismas negali būti nutraukiamas.
Perkančioji organizacija, vadovaudamasi 2022 m. kovo 30 d. Lietuvos Respublikos Vyriausybės nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“, reikalauja, kad tiekiamos įrangos gamintojas nebūtų iš minėtu nutarimu patvirtinto Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąrašo.

	[bookmark: _Ref196753756]Reikalavimai diegiamai įrangai


1.5. [bookmark: _Ref194916965]Reikalavimai integruojamos įrangos stebėjimo sistemos paslaugai (toliau – Stebėjimo sistema):
1.5.1. Tiekėjas privalo Užsakovui sukonfigūruoti ir paruošti pilnam veikimui Stebėjimo sistemą, kurioje bus vykdomas integruojamų įrenginių stebėjimas. Tiekėjas gali išplėsti Užsakovo turimą bandomąją sistemos EcoStruxure Building Operation 2024 versiją arba pasiūlyti alternatyvą. Stebėjimo sistema turi atitikti TS reikalavimus.
1.5.2. Stebėjimo sistema turi būti pilnai parengta darbui per 30 kalendorinių dienų nuo užsakymo teikti 4.6 p. lentelės eil. Nr. 1 nurodytą paslaugą užregistravimo.
1.5.3. Stebėjimo sistemoje turi būti atvaizduojamos įrenginių būsenos spalvomis. Turi būti atvaizduojamos šios būsenos:
1.5.3.1. Įrenginys veikia tinkamai.
1.5.3.2. Įrenginys neturi elektros energijos maitinimo.
1.5.3.3. Siurblinėms: visi siurbliai įjungti.
1.5.3.4. Siurblinėms: siurbliai įjungti bet ne visi (tikėtina vieno iš siurblių gedimas).
1.5.3.5. Siurblinėms: siurbliai išjungti ir vandens lygis žemiau nustatytos ribos (normali išjungta būsena).
1.5.3.6. Siurblinės siurbliai išjungti, bet vandens lygis aukščiau nustatytos ribos (siurblių gedimas).
1.5.3.7. Įrenginio kortelėje: vandens lygis, siurblių būklė ir kt.
1.5.4. Užsakovas pateiks SIM korteles, reikalingas įrenginių integracijai į Stebėjimo sistemą. Stebėjimo sistemą Tiekėjas turi įdiegti Užsakovo tam skirtame serveryje. Serveris su įrenginiais komunikuos Užsakovo specialiu vietiniu tinklu per tam dedikuotą APN. Tiekėjas gali siūlyti ir kitokį duomenų perdavimo būdą (pvz. per viešą APN), tačiau tik suderinus su Užsakovu ir atlikus visus būtinus veiksmus susijusius su duomenų saugumu.
1.5.5. Stebėjimo sistemos funkcionalumas turi apimti:
1.5.5.1. Realaus laiko duomenų rinkimą ir vizualizaciją.
1.5.5.2. Procesų ir įrenginių būsenų stebėjimą.
1.5.5.3. Signalizatorių būsenų (kintamųjų) ir įvykių žurnalą.
1.5.5.4. Istorinių duomenų kaupimą.
1.5.5.5. Automatizuotą ataskaitų generavimą
1.5.5.6. Stebėjimo sistema privalo turėti grafinę vartotojo sąsają (angl. GUI), kuri leistų patogiai stebėti procesus, valdyti įrenginius ir peržiūrėti istorinius duomenis. Grafinė aplinka turi turėti įrenginių žemėlapį, kurioje būtų galima matyti tikslią įrenginio vietą.
1.5.5.7. Stebėjimo sistema privalo veikti WEB aplikacijos pagrindu: t. y. turi būti galimybė prisijungti, pasiekti vartotojo sąsają bei atlikti visus vartotojo veiksmus per WEB naršyklę.
1.5.5.8. Stebėjimo sistemos valdymas turi būti intuityvus ir palaikyti konfigūruojamas vartotojo sąsajas. Vartotojo nustatymai turi išlikti tam pačiam vartotojui prisijungus kitą kartą.
1.5.5.9. Stebėjimo sistema turi būti integruojama su įvairiais duomenų šaltiniais (PLC, gamintojo montuojamais specializuotais mikrovaldikliais, IoT įrenginiais, duomenų bazėmis, kt.).
1.5.5.10. Stebėjimo sistemoje turi būti galimybė konfigūruoti automatiškai generuojamus aliarmus pagal iš įrenginių surenkamus parametrus. Sistema turi automatiškai išsiųsti el. laišką apie aliarmą nurodytais el. pašto adresais.
1.5.5.11. Stebėjimo sistema turi veikti Windows operacinės sistemos palaikomose versijose.
1.5.5.12. Stebėjimo sistema turi būti pritaikyta visų Tiekėjo vykdomų įrenginių integracijai. Turi būti pateikta visa dokumentacija ir informacija, kokiu būdu turės būti vykdoma įrenginių integracija pasibaigus sutarčiai su Tiekėju. Užsakovas turi būti apmokytas atlikti įrenginių integraciją iš Stebėjimo sistemos pusės.
1.5.5.13. Stebėjimo sistema turi turėti vartotojų autentifikaciją ir teisių valdymą.
1.5.5.14. Stebėjimo sistemoje turi būti užtikrintas duomenų šifravimas (pvz., TLS 1.2 ar naujesnė versija).
1.5.5.15. Stebėjimo sistema turi būti apsaugota nuo kibernetinių atakų ir galimų pažeidžiamumų. Stebėjimo sistemai Tiekėjas viso garantinio laikotarpio metu turi užtikrinti reguliarius saugumo atnaujinimus.
1.5.5.16. Stebėjimo sistema turi turėti žurnalo įrašus, fiksuojančius visus sistemoje atliktus veiksmus. Duomenys saugomi ne mažiau kaip 1 (vienerius) metus.
1.5.6. Tiekėjas turi atlikti Stebėjimo sistemos diegimą ir konfigūravimą pagal Užsakovo poreikius.
1.5.7. Tiekėjas turi apmokyti Užsakovo darbuotojus naudotis Stebėjimo sistema. Apmokymai turi vykti nuotoliniu būdu, atliekant mokymų įrašymą, kuris turės būti pateiktas Užsakovui. Užsakovas nuotoliniu būdu apmokomų darbuotojų kiekį pateiks Sutarties vykdymo metu.
1.5.8. Stebėjimo sistema turi turėti gamintojo palaikymą ne trumpiau kaip 5 metus.
1.5.9. Sutarties galiojimo ir garantinio laikotarpio metu, su Stebėjimo sistema susijusiems sutrikimams turi būti teikiama techninė pagalba darbo dienomis bei reagavimas į incidentus per ne ilgiau kaip 6 darbo valandas. Suminis Stebėjimo sistemos neveikimas per metus negali viršyti 80 valandų per metus.
1.6. [bookmark: _Ref241745896]Kiekviename objekte įrengta duomenų surinkimo ir perdavimo įranga turi užtikrinti galimybę savarankiškai, nepriklausomai nuo 4.1 p. nurodytos Stebėjimo sistemos, perduoti visus objekte surenkamus duomenis į kitą Užsakovo informacinę sistemą pagal šiuos reikalavimus:
1.6.1. Objekte surenkami duomenys turi būti tiesiogiai pasiekiami per API (angl. Application Programming Interface), nesinaudojant 4.1 p. nurodyta Stebėjimo sistema kaip tarpiniu duomenų šaltiniu. Per API turi būti pasiekiami visi objekte surenkami ir į Stebėjimo sistemą perduodami duomenų parametrai.
1.6.2. Duomenų formatas: JSON arba XML.
1.6.3. Duomenų perdavimo sąsaja ir naudojami protokolai turi būti atviri ir dokumentuoti, jų naudojimas Užsakovui negali būti ribojamas licencijomis ar kitomis techninėmis arba teisinėmis priemonėmis, taip pat ir pasibaigus Sutarčiai.
1.6.4. Turi būti pateikta išsami instrukcija, kokiu formatu atiduodami duomenys per API ir pakankamo aiškumo informacija, kaip gautus duomenis interpretuoti. API dokumentacija turi būti pateikta naudojant standartizuotą formatą.
1.6.5. Kiekvienas įrenginys turi turėti unikalų ID numerį, kurio pagrindu galėtų būti identifikuojamas Užsakovo sistemoje.
1.6.6. Dingus ryšiui su Stebėjimo sistema, objekte įrengta duomenų surinkimo ir perdavimo įranga turi lokaliai kaupti perduodamus duomenis ne trumpiau kaip 14 parų. Atsistačius ryšiui duomenys turi būti perduoti į sistemą.
1.7. [bookmark: _Ref194917427]Reikalavimai naftos surinktuvo išplėtimo paslaugai
1.7.1. Turi būti įdiegtas jutiklių komplektas būsenų stebėjimui:
1.7.1.1. Naftos produktų / teršalų sluoksnio lygio.
1.7.1.2. Aukšto vandens lygio (patvankos).
1.7.1.3. Dumblo / nuosėdų sluoksnio lygio.
1.7.1.4. Jutiklis vandens lygio stebėjimui (pvz. ultragarso ar hidrostatinis jutiklis).
1.7.1.5. Įrangos spintos durų būklės jutiklis (durų padėtis, atidaryta / uždaryta).
1.7.2. Turi būti įdiegtas valdiklis ar PLC (angl. Programmable logic controller) duomenų iš jutiklių surinkimui, sisteminimui ir perdavimui.
1.7.3. Tiekėjas, parinkdamas ir įrengdamas jutiklius bei kitą susijusią elektros įrangą, privalo įvertinti potencialiai sprogios aplinkos susidarymo galimybę. Kai taikoma, Tiekėjas privalo nustatyti ir dokumentuoti pavojingas zonas, o įrangą parinkti, suprojektuoti ir įrengti pagal nustatytas zonas bei TS 3.11 p. nurodytų teisės aktų ir standartų reikalavimus.
1.7.4. Turi būti perduodami duomenys apie elektros energijos maitinimo sutrikimus (maitinimo iš tinklo dingimas arba žema baterijų talpa).
1.7.5. Turi būti įdiegtas vidinis ar išorinis mobiliojo ryšio įrenginys (modemas), palaikantis ne žemesnę kaip 4G LTE technologiją ir tinkamas duomenų perdavimui Užsakovo naudojamu APN.
1.7.6. Duomenys pilnai integruoti į 4.1 p. nurodytą Stebėjimo sistemą.
1.8. [bookmark: _Ref233042560][bookmark: _Ref194917988]Reikalavimai elektros energijos generavimo komplektui
1.8.1. Turi būti pakankama galia bei akumuliatorių talpa atitinkamoms eksploatavimo sąlygoms žiemos ir vasaros metui užtikrinant naftos surinktuvo bei jos stebėjimo įrenginių veikimą (4.3 p.).
1.8.2. Akumuliatoriai: natrio jonų (Sodium-ion) arba Ličio titanato įkrovimo užtikrinimui žemose temperatūrose (iki -25 °C). Akumuliatoriai turi būti tinkami eksploatavimui, įkrovimui ir iškrovimui žiemos ir vasaros sąlygomis bei giliam iškrovimui. Akumuliatorių talpa ≥ 80 Ah.
1.8.3. Turi būti įdiegti saulės moduliai, stovai, įkraunamos baterijos su įkrovimo valdikliu ir kita reikalinga įranga. Saulės elektrinės galia ≥ 0,4 kW.
1.8.4. Saulės moduliai bei baterijų ir UPS įrangos spinta turi būti įrengta ne žemiau nei 2,5 metro aukštyje virš žemės paviršiaus. Turi būti įrengta apsauga nuo neteisėto priėjimo prie įrangos spintos ir saulės modulių įrengiant.
1.8.5. Turi būti turi būti įdiegta BMS (angl. Battery management system): surenkamos būsenos apie baterijų būklę, įkrovimo lygį, baterijos krovimo būseną (kraunama/ nekraunama) ir perduodamos į Stebėjimo sistemą. Turi būti galimybė atpažinti jeigu ilgą laiką baterija nėra kraunama bei sugeneruoti aliarmą Stebėjimo sistemoje.
1.8.6. Fotoelemento tarnavimo laikas – ne mažiau kaip 20 metų.
1.9. [bookmark: _Ref233042583]Reikalavimai siurblinių integravimo į stebėjimo sistemą paslaugai
1.9.1. [bookmark: _Ref194918037]Turi būti įdiegtas jutiklių komplektas renkantis duomenis:
1.9.1.1. apie siurblių būseną (įjungta / išjungta)
1.9.1.2. įrenginių naudojama energija (galia)
1.9.1.3. Elektros energijos maitinimo sutrikimas (maitinimo iš tinklo dingimas).
1.9.1.4. Vandens lygio stebėjimui (pvz. ultragarso jutiklis ar hidrostatinis jutiklis).
1.9.1.5. Įrangos spintos durų būklės jutiklis (durų padėtis, atidaryta / uždaryta).
1.9.2. Turi būti įdiegtas valdiklis ar PLC (angl. Programmable logic controller) duomenų iš jutiklių surinkimui, sisteminimui ir perdavimui.
1.9.3. Turi būti perduodami duomenys apie elektros energijos maitinimo sutrikimus (maitinimo iš tinklo dingimas).
1.9.4. Turi būti įdiegtas vidinis ar išorinis mobiliojo ryšio įrenginys (modemas), palaikantis ne žemesnę kaip 4G LTE technologiją ir tinkamas duomenų perdavimui Užsakovo naudojamu APN.
1.9.5. Duomenys pilnai integruoti į 4.1 p. nurodytą Stebėjimo sistemą.
1.10. [bookmark: _Ref194923117]Perkamų prekių su paslaugomis preliminarūs kiekiai:
	Eil. Nr.
	Paslauga
	Mata-vimo vnt.
	Prelimi-narus kiekis
	Pastabos

	1. 
	Stebėjimo sistemos įdiegimo, konfigūravimo ir palaikymo paslauga viso sutarties galiojimo bei garantinio laikotarpio metu.
	kompl.
	1
	Žr. TS 4.1 ir 4.2 p. reikalavimus

	2. 
	Vieno įrangos komplekto įdiegimas: naftos surinktuvo išplėtimas (signalizatoriaus įrengimas) ir integravimas į stebėjimo sistemą, kai yra elektros energijos įvadas
	kompl.
	10
	Žr. TS 4.3 p. reikalavimus

	3. 
	Vieno įrangos komplekto įdiegimas: naftos surinktuvo išplėtimas (signalizatoriaus įrengimas) ir integravimas į stebėjimo sistemą, kai nėra elektros energijos įvado
	kompl.
	30
	Žr. TS 4.3 ir 4.4 p. reikalavimus

	4. 
	Vieno įrangos komplekto įdiegimas: siurblinės išplėtimas (signalizatoriaus įrengimas) ir integravimas į stebėjimo sistemą
	kompl.
	10
	Žr. TS 4.5 p. reikalavimus

	5. 
	Papildomos paslaugos susijusios su pirkimo objektu, viršijančios TS nustatytus reikalavimus
	val.
	30
	Derinamas atskirais užsakymais


Visi šioje lentelėje pateikti įkainiai turi būti vertinami kartu su medžiagomis, įranga, nuvykimu į vietą ir kitomis išlaidomis, kurios reikalingos išpildyti TS nustatytus reikalavimus.
	REIKALAVIMAI INFORMACIJOS SAUGUMUI



Pagrindiniai teisės aktai, kuriais Teikėjas privalo vadovautis tiekdamas Prekes ir teikdamas Paslaugas, yra šie:
Bendrasis duomenų apsaugos reglamentas[footnoteRef:2];                   [2:  2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).] 

Lietuvos Respublikos asmens duomenų teisinės apsaugos įstatymas;
Lietuvos Respublikos kibernetinio saugumo įstatymas;
Lietuvos Respublikos valstybės informacinių išteklių valdymo įstatymas.
Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų aprašas[footnoteRef:3]. [3:  Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų aprašas, patvirtintas Lietuvos Respublikos krašto apsaugos ministro 2020 m. gruodžio 4 d. įsakymu
 Nr. V-941 „Dėl techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų aprašo ir Informacinių technologijų saugos atitikties vertinimo metodikos patvirtinimo“] 

Įsigaliojus naujiems Europos Sąjungos ar Lietuvos Respublikos teisės aktams, ar jų pakeitimams, susijusiems su Paslaugų ir prekių tiekimu, Paslaugų ir prekių tiekėjas privalo vykdyti tokių teisės aktų nuostatas nuo jų įsigaliojimo datos. Todėl kiekviena šioje Techninėje specifikacijoje nurodyta reikalavimų nuostata, neatitinkanti įsigaliojusio naujojo Europos Sąjungos ar Lietuvos Respublikos teisės akto ar jo pakeitimo, susijusio su Prekėmis, nuo tokio naujojo teisės akto ar jo pakeitimo įsigaliojimo datos netaikoma, o vietoj jos taikoma įsigaliojusio naujojo Europos Sąjungos ar Lietuvos Respublikos teisės akto ar jo pakeitimo, susijusi su Prekėmis, nuostata.
Visi informacijos saugumo reikalavimai taikomi Teikėjui, yra taikomi ir jo pasitelktam (-iems) subtiekėjui / -ams ar kitais pagrindais pasitelkiamiems ūkio subjektams. Teikėjas galės vykdyti Sutartį tik jam (subtiekėjui / -ams), jo specialistams pasirašius Konfidencialumo pasižadėjimo formą (žr. konkurso Specialiųjų pirkimo sąlygų 7 priedą). Konfidencialumo pasižadėjimo formos Teikėjo, subtiekėjo, specialistų (kurių kvalifikacija buvo tikrinama Viešojo pirkimo vykdymo metu) ir kitų specialistų, kurių kvalifikacija nebuvo tikrinama Viešojo pirkimo vykdymo metu, bet jie bus įtraukti į Viešojo pirkimo Sutarties vykdymą kaip kiti specialistai, turi būti pasirašytos ir pateiktos Perkančiajai organizacijai per 2 d. d. nuo Viešojo pirkimo Sutarties įsigaliojimo dienos (nebent su Perkančiąja organizacija yra sutariama kitaip). Keičiant / pasitelkiant naujus subtiekėjus, keičiant specialistus Sutarties vykdymo metu – kartu su raštu sudaromu susitarimu dėl subtiekėjų, specialistų (įtraukimo, pakeitimo ir pan.) turi būti pateikti šių subtiekėjų specialistų konfidencialumo pasižadėjimai.
Viešaisiais ryšių tinklais perduodamos elektroninės informacijos konfidencialumas turi būti užtikrintas, naudojant šifravimą.
Teikėjui viešai neskelbtina informacija teikiama tik tokios apimties, kuri būtina Prekėms patiekti. Teikėjas turi imtis visų teisinių, techninių ir organizacinių priemonių gautai informacijai apsaugoti, todėl Teikėjui nustatomi tokie pagrindiniai reikalavimai:
neatskleisti ir neperduoti kitiems fiziniams ar juridiniams asmenims iš Perkančiosios organizacijos gautos informacijos, užtikrinti tinkamą jos saugumą, laikyti ją paslaptyje net pasibaigus Sutarties galiojimui;
apie informacijos paskleidimo ar perdavimo kitiems fiziniams ar juridiniams asmenims faktą nedelsiant raštu informuoti Perkančiąją organizaciją ir imtis visų būtinų veiksmų užkirsti kelią tolesniam informacijos paskleidimui;
atlyginti informacijos neteisėto paviešinimo tiesioginius nuostolius.
Prekių tiekimui Teikėjo darbuotojams prieiga prie Perkančiosios organizacijos informacinių išteklių suteikiama tik tokios apimties, kokios reikia Prekių tiekimui užtikrinti. Nuotoliniai prisijungimai prie Prekių tiekimui naudojamos Perkančiosios organizacijos infrastruktūros suteikiami taip, kaip numatyta šios techninės specifikacijos 5.7 papunktyje.
[bookmark: _Ref239436637]Nuotoliniams prisijungimams prie Perkančiosios organizacijos IS, kitų informacinių išteklių keliami šie reikalavimai:
Nuotolinis prisijungimas prie Perkančiosios organizacijos IS, tarnybinių stočių yra galimas tik naudojantis VPN tuneliu (Teikėjas nurodo IP adresą / -us iš kurių bus jungiamasi į tarnybines stotis);
Kiekvienam Teikėjo paskirtam specialistui, atitinkančiam Perkančiosios organizacijos paslaugų/prekių pirkimo sąlygose nustatytus kvalifikacinius reikalavimus, sudaromas unikalus naudotojo vardas ir slaptažodis, kurie perduodami asmeniškai arba siunčiami elektroniniu paštu, užšifruotame dokumente (pasinaudojant pvz., Gpg4win arba lygiaverčiu sprendimu). Slaptažodis perduodamas atskirai nuo prisijungimo vardo;
Teikėjui nutraukus darbo santykius su paskirtu specialistu, Teikėjas, paslaugų/prekių teikimo sutartyje nurodytu el. paštu, nedelsiant turi informuoti apie tai Perkančiąją organizaciją, kuri nedelsiant panaikina nurodyto specialisto naudotojo vardą ir slaptažodį ir / arba užblokuoja prieigą prie Perkančiosios organizacijos tarnybinių stočių;
Suteiktas naudotojo vardas nekeičiamas ir negali būti suteiktas kitam Teikėjo paskirtam specialistui.
Teikėjo darbuotojams draudžiama savavališkai, be Perkančiosios organizacijos sutikimo atlikti Perkančiosios organizacijos duomenų ir jų kopijų keitimus.
Teikėjas, sužinojęs apie informacijos saugumo incidentą, privalo nedelsdamas, iš anksto suderintu būdu informuoti Perkančiąją organizaciją apie visus įvykusius kibernetinius incidentus ir jų poveikį Perkančiosios organizacijos IS ar jose tvarkomų duomenų saugumui (vientisumui, konfidencialumui, prieinamumui).
Teikėjas turi būti įdiegęs veikiančius ir aprašytus incidentų bei keitimų valdymo procesus, atitinkančius IT paslaugų valdymo (ITIL ar analogiškos metodikos) gerųjų praktikų rekomendacijas. Sprendžiant incidentą Teikėjas turi teikti visą su incidentu susijusią informaciją Perkančiosios organizacijos atsakingiems asmenims. Incidentą išsprendus, Teikėjas turi užpildyti ir su Perkančiąja organizacija suderintu būdu, ne vėliau nei per 3 d. d. po incidento išsprendimo, pateikti kibernetinio incidento tyrimo ataskaitą. Įvykus kritiniam incidentui Teikėjas ne vėliau kaip per 1 (vieną) valandą apie tokį incidentą turi informuoti Perkančiąją organizaciją ir pasiūlyti (paslaugų teikimo apimtyje) galimus incidento sprendimo būdus. Kritinio incidento atveju Teikėjas incidento tyrimo ataskaitą turi pateikti per 24 (dvidešimt keturias) valandas nuo tokio incidento nustatymo ir ne rečiau kaip kas 24 (dvidešimt keturias) valandas teikti atnaujintą informaciją, iki incidentas suvaldomas ar pasibaigia.
Perkančiajai organizacijai pareikalavus per sutartą laiką turi būti sudarytos sąlygos susipažinti su informacija, kaip yra laikomasi šio Pirkimo bei teisės aktuose numatytų reikalavimų, kokios ir kaip yra taikomos techninės bei organizacinės paslaugų teikimo ir duomenų saugos priemonės.

